text: "Fem gratis ting i Tønder"
  13 august 2011 kl. 11.56
  Butikkerne i Tønder vil ikke indhentes af butiksdøden. De går alternative veje - med succes.
  Handelsstandsforeningen i Tønder ville ikke bare se til, at byens butikker begyndte at lukke. I stedet kom de krisen i forkøbet.
  Et nyt tiltag, der skulle lokke flere kunder til byen, er blevet en succes.
  
  Lokker med gratis goder
  Omkring 15.000 kører i følge Jyske Vestkysten over grænsen ved Tønder hver weekend, og bl.a. de kunder er Tønder Handelstandsforening gået målrettet efter.
  Et samarbejde med grænsebutikkerne betyder nu, at kunderne får udleveret et kort, der giver dem adgang til "fem gratis ting" i Tønder.
  F.eks. is, kaffe, paraplyer, m.m.
  Det har fået mange til at lægge vejen forbi Tønder, og har som sidegevinst også trukket en del tyskere til.
  